

 Αταλάντη 09-01-2025

**Ανακοίνωση προκήρυξης εκλογών στα Κ.Α.Π.Η Δήμου Λοκρών**

Με την αριθ. 7/171/07-01-2025 (ΑΔΑ:6Ξ17ΩΛΤ-ΔΓΣ) απόφαση Δημάρχου Λοκρών προκηρύχθηκαν εκλογές για την ανάδειξη εκπροσώπων των Κ.Α.Π.Η. του Δήμου Λοκρών, **την Κυριακή 26 Ιανουαρίου 2025, από ώρα 09:00 έως και ώρα 15:00**. Βάσει του άρθρου 7 του νέου κανονισμού λειτουργίας τους που ψηφίστηκε με την αριθ. 25/174/27-11-2024 απόφαση του Δημοτικού Συμβουλίου Λοκρών:

* Οι εκλογές διεξάγονται με ενιαίο, κοινό ψηφοδέλτιο.
* **Δικαίωμα ψήφου και υποβολής υποψηφιότητας έχουν όλα τα μέλη που είναι οικονομικά τακτοποιημένα** μέχρι και μία εβδομάδα πριν από την ημέρα διεξαγωγής των εκλογών, δηλαδή **μέχρι και το Σάββατο 18 Ιανουαρίου 2025**. Το ποσό των συνδρομών των μελών που θα έχει συγκεντρωθεί στα ΚΑΠΗ θα πρέπει να κατατεθεί στο ταμείο του Δήμου Λοκρών το αργότερο **μέχρι και την Δευτέρα 20 Ιανουαρίου 2025,** μαζί με ονομαστική λίστα των τακτοποιημένων οικονομικά μελών (5 ευρώ ανά μέλος). Τα μέλη που θέλουν να συμμετέχουν στην εκλογή αντιπροσώπων για το ΚΑΠΗ Λιβανατών θα κάνουν την ανωτέρω διαδικασία μέσω του ΚΑΠΗ Αταλάντης με επισήμανση πως εγγράφονται ως μέλη για το ΚΑΠΗ Λιβανατών.
* Κάθε μέλος μπορεί να επιλέξει έως δύο υποψηφίους στην ψήφο του.

Οι Εφορευτικές Επιτροπές που θα διενεργήσουν τις εκλογές και στις οποίες θα κατατεθούν τα ονόματα των υποψηφίων **έως το Σάββατο 18 Ιανουαρίου 2025**, κατά τόπους ορίζονται ως κατωτέρω:

1. **Εκλογές στο Κ.Α.Π.Η Αταλάντης**

ΑΝΤΙΔΗΜΑΡΧΟΣ: κ. Βλαχομήτρου Αθανασία

ΥΠΑΛΛΗΛΟΣ ΒΟΗΘΕΙΑ ΣΤΟ ΣΠΙΤΙ: κ. Σωτηρίου Μαρία, τηλ: 2233081052

Κ.Α.Π.Η ΑΤΑΛΑΝΤΗΣ: Τηλ: 2233306711

1. **Εκλογές στο K.A.Π.Η Μαλεσίνας**

ΑΝΤΙΔΗΜΑΡΧΟΣ: κ. Πασπάλα Μαρία

ΥΠΑΛΛΗΛΟΣ ΒΟΗΘΕΙΑ ΣΤΟ ΣΠΙΤΙ: κ. Καραπιπέρης Παύλος, τηλ:2233089600

Κ.Α.Π.Η ΜΑΛΕΣΙΝΑΣ: Τηλ: 2233089651

1. **Εκλογές στο Δημοτικό Κατάστημα Λιβανατών**

ΑΝΤΙΔΗΜΑΡΧΟΣ: κ. Ανεστόπουλος Ιωάννης

ΥΠΑΛΛΗΛΟΣ ΒΟΗΘΕΙΑ ΣΤΟ ΣΠΙΤΙ: κ. Μακρή Βασιλική, τηλ: 2233031495

Ο ΔΗΜΑΡΧΟΣ ΛΟΚΡΩΝ

ΑΘΑΝΑΣΙΟΣ Λ. ΖΕΚΕΝΤΕΣ